jkorsvik/nowiki_second_scrape_merged huggingface dataset:
Bulb

En bulb er en del av et skipsskrog, og består av et kuleformet utspring helt forut og under vann. Dens funksjon er å påvirke bølgemønsteret rundt skipet, slik at det møter mindre motstand i vannet. For større skip kan dette redusere drivstofforbruket med 12 % til 15 %.
Ved høy hastighet (Froude tall > 0,25) virker bulben positivt ved å skape et bølgesystem i motfase med skrogets eget bølgesystem. Dette endrer trykkfordelingen langs skrogsiden og reduserer slik motstanden. Ved lav hastighet (Froude tall < 0,25) kan bulb virke positivt ved at fyldighet flyttes fra skuldrene og framover.
En bulb vil i hovedsak være effektiv på deplasementsskip over omtrent 45 fot og vil være designet for å være mest effektiv ved skipets marsjfart. Planende og halvplanende skrog, samt mindre båter, vil ikke kunne dra nytte av bulb. I dag har praktisk talt alle lasteskip, passerskip og marinefartøy bulb.


== Litteratur ==
Ottesen, Einar Kr. (1965). Om bulber på skip. Trondheim: Norges tekniske høgskole, Skipsmodelltanken. 


== Eksterne lenker ==
(en) Bulbous bows – kategori av bilder, video eller lyd på Commons 
«The bulbous bow : What is it, and why ?», fra nettstedet dieselduck.info (engelsk)
Malmö Arena

Malmö Arena, også kalt Hyllie Arena, er en idrettshall i Malmö i Sverige. Malmö Arena ble innviet 6. november 2008. Den har en kapasitet på cirka 13 700 tilskuere ved sportsarrangement, med bare sitteplasser tar arenaen ca. 12 500 tilskuere. Ved konserter og øvrige arrangement hvor også banen kan brukes er kapasiteten opp mot 15 500 personer. Arenaen har 72 losjer, inkludert disse er det restaurant- og barplasser til 3 250 personer.
For å komme til Malmö Arena kan man ta buss eller tog til Hyllie stasjon. 


== Bygging ==
Arbeidet med å bygge Malmö Arena ble påbegynt 10. januar 2007. Den er tegnet av MM Matsson Konsult AB, Pöyry Architects og Wingårdh arkitektkontor. Hovedentrepenør var Parkfast AB.


== Bruk ==
Malmö Arena er hjemmebane for ishockeylaget Malmö Redhawks. Arenaer har også vært brukt som konsertarena for blant andre Britney Spears, Bob Dylan, Ulf Lundell, Cliff Richard, Tom Jones, Rammstein, Judas Priest og Lady Gaga. I 2009, 2010, 2011 og 2012 var den åsted for delfinaler i Melodifestivalen.
Under Håndball-VM 2011 for menn var Malmö Arena finalearena.
Det store økumenske arrangementet From Conflict to Communion – Together in Hope, med deltakelse av blant andre pave Frans finner sted på Malmö Arena 31. oktober 2016.


== Eksterne lenker ==
(sv) Offisielt nettsted 
(en) Malmö Arena – kategori av bilder, video eller lyd på Commons
Perfect Gift Plan

Perfect Gift Plan er et pyramidespill opprettet i USA i 2002.
Selskapet markedsfører seg selv som en måte å tjene penger på ved at personer i et nettverk gir pengegaver til hverandre. Fordi dette i seg selv ikke genererer noen verdiskaping, er rekruttering av nye medlemmer eneste måten å tilføre kapital til systemet. Konseptet rammes derfor av forbudet mot pyramidespill i de fleste land.
Perfect Gift Plan etablerte seg i Norge i 2010, og det oppgis også av norske medlemmer at inntektene er fritatt for skatt siden gaver ikke er skattepliktige. I alle tilfeller der slike gaveklubber har blitt rettslig prøvd, har man imidlertid konkludert med at slike inntekter er skattepliktige. Årsaken til dette er at dersom en pengetransaksjon mellom to personer skal kunne regnes som en gave, betinger det at det ikke finnes noen form for vederlag eller rettighet som gjenytelse.


== Referanser ==
Christabelle

Christabelle Isabelle Silje Birgitta Sandoo (født 18. februar 1981), kjent under artistnavnet Christabelle, er en vokalist bosatt i Oslo. Hun har tidligere også brukt artistnavnet Solale.
I 2001 startet hun samarbeidet med elektronikaartisten Lindstrøm og sammen ga de ut 12 tommeren Music (In My Mind) i 2003. I januar 2010 ga de ut albumet Real Life Is No Cool på Smalltown Supersound / Voices Music & Entertainment. For albumet vant de Spellemannprisen 2010 i klassen elektronika.


== Eksterne lenker ==
(en) Christabelle på MySpace
Ernst Buschor

Ernst Buschor (født 2. juni 1886, død 11. desember 1961) var en tysk klassisk arkeolog.
Buschor var førstesekretær ved den tyske arkeologiske institusjonen i Athen 1921-29 der han blant annet ledet utgravninger på Samos. I 1929 ble han professor i klassisk arkeologi ved universiteter i München. Blant hans skrifter utmerker Beiträge zur GEschichte der griechischen Textilkunst (1912), Griechische Vasenmalerei (2. opplag 1921) og Die Tondächer der Akropolis (1929) seg.


== Priser (utvalg) ==
1959 – Pour le Mérite für Wissenschaften und Künste


== Referanser ==


== Kilder ==
Svensk uppslagsbok, Lund 1930
Fredly kirkegård

For kirkegården med samme navn i Gloppen kommune, se Fredly kirkegård (Gloppen)Fredly kirkegård ligger i bydelen Stangnes i Harstad kommune og er kirkegård for Kanebogen kirke. Kirkegården ble opprettet i 1931 og tilhørte da Sandtorg kommune. 
Kommunen overtok 13 mål fra eiendommen til Peder Melzer på Sør-Stangnes for å opprette kirkegård. Den første gravleggelsen fant sted i 1932 før kirkegården var offisielt innviet.
Zeljko Tomac

Zeljko Tomac (født 20. juni 1956 i Rijeka) er en kroatisk håndballtrener. Han er assistenttrener for Norges herrelandslag i håndball.
Tomac kom til Norge ca. 1986 og har trent Trondheimslagene Wing, Sjetne IL og Heimdal Håndballklubb, Bækkelagets Sportsklub (2000–2002), Kroatias kvinnelandslag og Norges U-landslag. Han har også vært ansatt i Norges Håndballforbund, region Midt-Norge som spillerutvikler. Han er far til håndballspillerne Marta Tomac og Teodora Tomac.


== Referanser ==
Danny Betancourt

Danny Betancourt Chacón (født 25. mai 1981 i Santiago de Cuba) er en cubansk baseballspiller som deltok i De olympiske leker i 2004 i Athen.
Betancourt ble olympisk mester i baseball under Sommer-OL 2004 i Athen. Han var med på det cubanske laget som vant turneringen foran Australia og Japan. Cuba vant over Australia med resultatet 6–2 i finalen.


== OL-medaljer ==
 2004  Athen -  Gull i baseball  Cuba


== Referanser ==


== Eksterne lenker ==
(en) Danny Betancourt – Olympedia 
(en) Danny Betancourt – Sports-Reference (OL-resultater – arkivert) 
(en) Danny Betancourt – mlb.com
Simon Walker

Simon Walker kan vise til:

Simon Anthony Walker
Simon Walker (historiker)
Luis Borroto

Luis Borroto Jiménez (født 24. august 1982) er en cubansk baseballspiller som deltok i De olympiske leker i 2004 i Athen.
Borroto ble olympisk mester i baseball under Sommer-OL 2004 i Athen. Han var med på det cubanske laget som vant turneringen foran Australia og Japan. Cuba vant over Australia med resultatet 6–2 i finalen.


== OL-medaljer ==
 2004  Athen -  Gull i baseball  Cuba


== Referanser ==


== Eksterne lenker ==
(en) Luis Borroto – Olympedia 

(en) Luis Borroto – Sports-Reference (OL-resultater – arkivert)
Sosiallærer

Sosiallærer er en pedagog i grunnskolen som arbeider med den sosialpedagogiske tjenesten i skolen, også kalt rådgivningstjenesten. I videregående skole kalles denne funksjonen oftest for sosialrådgiver eller bare rådgiver.
Den sosialpedagogiske rådgiver har et bredt ansvarsområde. Tett oppfølging av elever med sosiale utfordringer, men også faglige, personlige forhold i og utenfor skolen. På ungdomstrinnene og i videregående skole utgjør utdannings- og yrkesveiledning en større del av arbeidsoppgavene. Videre er rådgiverne ofte sentrale i oppfølgingstjenesten.


== Eksterne lenker ==
NOU 2003:16 - I første rekke - 17 Rådgivningstjenesten i grunnopplæringen
Frederich Cepeda

Frederich Cepeda Cruz (født 8. april 1988) er en cubansk baseballspiller som deltok i De olympiske leker i 2004 i Athen og 2008 i Beijing.
Cepeda ble olympisk mester i baseball under Sommer-OL 2004 i Athen. Han var med på det cubanske laget som vant turneringen foran Australia og Japan. Cuba vant over Australia med resultatet 6–2 i finalen.
Fire år senere, under Sommer-OL 2008 i Beijing, vant han en sølvmedalje i baseball. Cuba tapte finalen mot Sør-Korea 2–3. Det var siste gangen som baseball var med på det olympiske programmet.


== OL-medaljer ==
 2004  Athen -  Gull i baseball  Cuba
 2008  Beijing -  Sølv i baseball  Cuba


== Referanser ==


== Eksterne lenker ==
(en) Frederich Cepeda – Olympedia 
(en) Frederich Cepeda – Sports-Reference (OL-resultater – arkivert) 
(en) Frederich Cepeda – mlb.com 
(en) Frederich Cepeda – Baseball-Reference.com (Minor League)
Michel Enríquez

Michel Enríquez Tamayo (født 11. februar 1979), cubansk baseballspiller som deltok i de olympiske leker 2004 i Athen og 2008 i Beijing.
Enríquez ble olympisk mester i baseball under Sommer-OL 2004 i Athen. Han var med på det cubanske laget som vant turneringen foran Australia og Japan. Cuba vant over Australia med 6-2 i finalen.
Fire år senere, under Sommer-OL 2008 i Beijing vant han en sølvmedalje i baseball. Cuba tapte finalen mot Sør-Korea med 2-3. Det var siste gangen som baseball var med på det olympiske programmet.


== OL-medaljer ==
 2004  Athen -  Gull i baseball  Cuba
 2008  Beijing -  Sølv i baseball  Cuba


== Eksterne lenker ==
(en) Michel Enríquez – Olympedia 
(en) Michel Enríquez – Sports-Reference (OL-resultater – arkivert) 
(en) Michel Enríquez – fangraphs.com
Norberto González

Norberto González Miranda (født 10. oktober 1979), cubansk baseballspiller som deltok i de olympiske leker 2004 i Athen og 2008 i Beijing.
González ble olympisk mester i baseball under sommer-OL 2004 i Athen. Han var med på det cubanske laget som vant turneringen foran Australia og Japan. Cuba vant over Australia med 6-2 i finalen.
Fire år senere, under sommer-OL 2008 i Beijing vant han en sølvmedalje i baseball. Cuba tapte finalen mot Sør-Korea med 2-3. Det var siste gangen som baseball var med på det olympiske programmet.


== OL-medaljer ==
 2004  Athen -  Gull i baseball  Cuba
 2008  Beijing -  Sølv i baseball  Cuba


== Referanser ==


== Eksterne lenker ==
(en) Norberto González – Olympedia 
(en) Norberto González – Sports-Reference (OL-resultater – arkivert) 
(en) Norberto González – mlb.com
Yorelvis Charles

Yorelvis Charles Martínez (født 25. september 1978 i Morón) er en cubansk baseballspiller som deltok i De olympiske leker i 2004 i Athen.
Charles ble olympisk mester i baseball under Sommer-OL 2004 i Athen. Han var med på det cubanske laget som vant turneringen foran Australia og Japan. Cuba vant over Australia med resultatet 6–2 i finalen.


== OL-medaljer ==
 2004  Athen -  Gull i baseball  Cuba


== Eksterne lenker ==
(en) Yorelvis Charles – Olympedia 
(en) Yorelvis Charles – Sports-Reference (OL-resultater – arkivert) 
(en) Yorelvis Charles – databaseOlympics.com (arkivert)
Yulieski Gourriel

Yulieski Gourriel Castillo (også kjent som Yuli Gurriel, født 9. juni 1984) er cubansk baseballspiller som deltok i de olympiske leker 2004 i Athen og 2008 i Beijing.
Gourriel ble olympisk mester i baseball under Sommer-OL 2004 i Athen. Han var med på det cubanske laget som vant turneringen foran Australia og Japan. Cuba vant over Australia med 6-2 i finalen.
Fire år senere, under Sommer-OL 2008 i Beijing vant han en sølvmedalje i baseball. Cuba tapte finalen mot Sør-Korea med 2-3. Det var siste gangen som baseball var med på det olympiske programmet.
I februar 2016 hoppet han av sammen med sin yngre bror Lourdes Gurriel Jr. da de deltok i en baseballturnering i Den dominikanske republikk.I juli 2016 undertegnet Gourriel en femårs kontrakt med Houston Astros verdt  47,5 millioner amerikanske dollar.


== OL-medaljer ==
 2004  Athen -  Gull i baseball  Cuba
 2008  Beijing -  Sølv i baseball  Cuba


== Referanser ==


== Eksterne lenker ==
(en) Yulieski Gourriel – Olympedia 
(en) Yulieski Gourriel – Sports-Reference (OL-resultater – arkivert) 
(en) Yulieski Gourriel – mlb.com 
(en) Yulieski Gourriel – Baseball-Reference.com (Major League) 
(en) Yulieski Gourriel – Baseball-Reference.com (Minor League) 
(en) Yulieski Gourriel – ESPN (MLB) 
(en) Yulieski Gourriel – fangraphs.com
Lee Chang-woo

Lee Chang-woo (født 12. mai 1983) er en sørkoreansk håndballspiller. Han er målvakt og spilte på Sør-Koreas herrelandslag i håndball i Håndball-VM 2011.


== Eksterne lenker ==
(en) Lee Chang-woo – Olympedia 
(en) Lee Chang-woo – Sports-Reference (OL-resultater – arkivert)
Park Chan-young

Park Chan-young (født 23. januar 1983) er en sørkoreansk håndballspiller. Han er målvakt og spilte på Sør-Koreas herrelandslag i håndball i Håndball-VM 2011.


== Eksterne lenker ==
(en) Park Chan-young – Olympedia 
(en) Park Chan-young – Sports-Reference (OL-resultater – arkivert)
Jonder Martínez

Jonder Martínez Martínez (født 22. juni 1978), cubansk baseballspiller som deltok i de olympiske leker 2004 i Athen og 2008 i Beijing.
Martínez ble olympisk mester i baseball under Sommer-OL 2004 i Athen. Han var med på det cubanske laget som vant turneringen foran Australia og Japan. Cuba vant over Australia med 6-2 i finalen.
Fire år senere, under Sommer-OL 2008 i Beijing vant han en sølvmedalje i baseball. Cuba tapte finalen mot Sør-Korea med 2-3. Det var siste gangen som baseball var med på det olympiske programmet.


== OL-medaljer ==
 2004  Athen -  Gull i baseball  Cuba
 2008  Beijing -  Sølv i baseball  Cuba


== Referanser ==


== Eksterne lenker ==
(en) Jonder Martínez – Olympics.com 
(en) Jonder Martínez – Olympic.org 
(en) Jonder Martínez – Olympedia 
(en) Jonder Martínez – Sports-Reference (OL-resultater – arkivert) 
(en) Jonder Martínez – Baseball-Reference.com (Minor League)
Sørumsand Idrettsforening

Sørumsand Idrettsforening (stiftet 21. november 1917) er en idrettsforening fra Sørumsand i Sørum. Idrettsforeningen har om lag 1150 medlemmer innen idrettene fotball, håndball, bueskyting, langrenn og all-idrett.
Sørumsands seniorlag i fotball spiller til daglig i 4. divisjon.


== Tabell ==


== Tidligere spillere ==
Svein Inge Haagenrud (tidligere keeper i Tippeligaen)


== Eksterne lenker ==
Offisielt nettsted 
Sørumsand Idrettspark - Nordic Stadiums
Isaac Watts

Isaac Watts (født 17. juli 1674 i Southampton i England, død 25. november 1748 i Stoke Newington) var en engelsk salmedikter, non-conformist protestantisk pastor og forfatter. Han blir ofte omtalt som «engelsk salmediktnings far», og var den forfatteren med flest salmer i The Church Hymn book fra 1872, der han var representert med flere hundre av de totalt 1464 salmene. 


== Liv og virke ==


=== Bakgrunn ===
Isaac Watts vokste opp som eldste sønn av ni barn av en protestantisk dissenter fra den etablerte anglikanske kirke. Hans bestefar, Thomas Watts, var kommandant i en krig i 1656 og døde i en eksplosjon ombort i et skip. Isaac Watts fikk en utmerket utdannelse på John Pinhornes gynmasium.


=== Pastor, teolog ===
Fra han var 20 år gammel forfattet han salmer for en menighet i Southampton. I 1702 ble han pastor for en kongregationalistkirke i Mark Lane, men så seg av helsegrunner nødsaget til å oppgi stillingen i 1712. I 1728 tok han doktorgrad ved universitetet i Edinburgh.
Isaac Watts utviklet et dispensasjonalistisk skjema for frelseshistorien. Epokeinndelingen hans var Uskyld, adamittisk (etter syndefallet), noahittisk, abrahamittisk, mosaisk og kriselig.Watts' bok The Improvement of the Mind (1741) rettet seg mot lesere som ville utvide sine kunnskaper og åndelige evner selvstendig. Han la i boken stor vekt på at viten ikke bare tilflyte mennesker ved passiv formidling, men at man må engasjere seg aktivt i å søke den. Watts anbefalte blant annet at man gjorde seg personlige notater og utviklet dem til artikler, tok notater under foredrag, og aktivt søkte meningsutvekslinger med likesinnede. Denne boken var an avgjørende betysning for den engelske eksperimentalfysiker Michael Faradays personlige utvikling.


=== Salmer ===
I The English Hymnal with Tunes 1933 (EHT 1933) er Watts representert med 10 salmer. Han var representert i danske Psalmebog fra 1912 og i den svenske 1986 års psalmbok med originalteksten til fire verk (nr 16, 145, 195 og 636). I Norsk Salmebok og Norsk salmebok 2013  har han med tre salmer. I den svenske Frälsningsarméns sångbok 1990 (FA) er det med to salmer som ikke er med i Svenska kyrkans salmebok, og Svenska Missionsförbundets sångbok 1920 (SMF1920) har med sju salmer.


== Litteratur ==
Anne Kristin Aasmundtveit, Biografisk leksikon til Norsk Salmebok og Norsk Koralbok, Verbum Forlag, Oslo, 1995. ISBN 82-543-0573-0, s. 68


== Referanser ==


== Eksterne lenker ==
Engelsk Wikisource har flere originaltekster av Watts
Isaac Watts hos Project Gutenberg
William Torres Mejía

William Alexander Torres Mejía (født 22. februar 1975) er en salvadoransk fotballdommer. Han er egentlig utdannet veterinær, men har vært FIFA-dommer siden 2006. Han var assistentdommer under VM i fotball 2010, og skal også assistere under VM i 2014.


== Eksterne lenker ==
FIFA-profil Arkivert 18. juni 2014 hos Wayback Machine.
August Böckh

Philipp August Böckh (født 24. november 1785 i Karlsruhe, død 3. august 1867 i Berlin) var en tysk banebrytende klassisk filolog og arkeolog som var far til Richard Böckh.
Böckh ble i 1807 professor i Heidelberg og forflyttet seg i 1811 til det nydannede universitetet i Berlin. I de 56 årene han arbeidet der ble generasjoner av framstående filologer utdannet av hans skole. I tillegg var han også som den første sekretæren vet den nye vitenskapsakademiet i Berlin lenge den fremste lederen av denne institusjon. Betegnende for hans arbeid er utvidelsen av den klassiske filologiens begreper til å være en organisk sammenhengende vitenskapelig reproduksjon av den klassiske forntidens kultur i alle dets vesentlige retninger i motsetning til den eldre, noen ganger kalt hermannske, skolen, hvor filologien hovedsakelig hadde å sysselsette seg med den språklige formen.
Han utga en rekke viktige arbeider innen den klassiske filologiens område. De fremste blant disse er følgende: det store opplaget av Pindaros ("Pindari opera quse supersunt", 1811-22), epokegjørende blant annet ved grundig utredning av de pindariske versmålene som var vanskelig å bestemme, Die Staatshaushaltung der Athener (1817, nye opplag i 1851 og 1886), Metrologische Untersuchungen über Gewichte, Münzfüße und Maße des Alterthums (1838), Urkunden über das Seewesen des attischen Staats (1840) og Corpus inscriptionum atticarum (1828-62, siden fortsatt av Franz, Kirchhoff m.fl.). Hans ekstrem mange Kleinere Schriften (små skrifter) ble utgitt av Ascherson m.fl. (1858–74) og hans Encyclopädie und Methodologie der philologischen Wissenschaften av Bratuscheck (1877, andre opplag i 1886). Böckh medvirket også til utgivelsen av Fredrik den stores skrifter.


== Priser (utvalg) ==
1842 – Pour le Mérite für Wissenschaften und Künste


== Referanser ==


== Eksterne lenker ==
Denne artikkel er helt eller delvis basert på materiale fra Nordisk familjebok, Böckh, August, 1904–1926.
Scandinavium

Scandinavium er en innendørsarena i Göteborg som ble innviet 18. mai 1971 og bygget ut 1991. Tilskuerkapasiteten er 12 044 personer ved sportsarrangement og ca. 14 000 personer ved konserter. Tilskuerrekorden har Whitney Houston fra 29. mai 1988 da 14 606 personer var til stede. Sportsrekorden ved ishockey er 13 963. Det svenske ishockeylaget Frölunda HC har Scandinavium som sin hjemmebane. 
Det var etter arkitekt Poul Hultbergs tegninger at Kärrholms konstruktionskontor konstruerte anlegget.Scandinavium ligger sentralt i Göteborg på Skånegatan, eller byens underholdningsområde, som lokalpolitikerne gjerne kaller gata. I nærheten finnes Ullevi, Svenska Mässan, Filmstaden Bergakungen, Universeum, Världskulturmuseet og Liseberg.
Siden arenaen ble bygd i 1971 har den hatt samme oransje farge, men sommeren 2006 ble arenaen pusset opp, blant annet ved at fasaden ble malt sølvgrå. Ved hjelp av lyskastere kan bygningen nå lyses opp i ulike farger mot den nye fasaden.

Inne i arenaen finnes det mange restauranter og andre forretninger.
Melodifestivalens del-konkurranser har vært arrangert i Scandinavium flere ganger de siste årene (2003–2010). Dessuten sto Scandinavium som vertskap for Eurovision Song Contest 1985 da Bobbysocks og Norge for første gang vant den internasjonale finalen. I januar 2011 var den som en av flere arenaer vertskap for herrenes Håndball-VM.
Det store årlige arrangementet er Göteborg Horse Show som er arrangert siden 1978.
Scandinavium hadde totalt 742 563 besøkende i 2005 og 679 824 i 2004.


== Framtid ==
Scandinavium vil bli bygget om til EM i friidrett innendørs 2013 og det vurderes tre alternative løsninger:

1) Nytt tak på Scandinavium som blir sterkere enn dagens normer, som heller ikke vil begrense kommende arrangement.
2) Modernisering av Scandinavium med en økt publikumskapasitet til 14 000 – 16 500. Brattere publikumsplasser og større arenagulv som skal gi rundbaner til innendørs-EM. Da blir det også muligheter for nye losjer, konferanserom og økt restaurantkapasitet.
3) En helt ny multiarena for å styrke varemerket til byen som også oppfyller de internasjonale tilskuerkravene på 18 000 – 20 000 tilskuere. Scandinavium kan benyttes under et anleggsarbeid.


== Referanser ==


== Eksterne lenker ==
Scandinavium
Mytteri (album)

Mytteri er et musikkalbum med 3 Busserulls, utgitt i 1979.


== Sporliste ==
«Mytteri – myttera»
«Reke-Hans»
«Dei saliges kvarter»
«Alt e kultur»
«Dei seie me e løgne»
«Aldri på en søndag»
«Pakketur te Spanien»
«Kalle malink»
«Eg og Johannes»
«Slepp oss te»
«Sjømannsvals»
«Sjallabais»


== Eksterne lenker ==
(en) Mytteri på Discogs 
(en) Mytteri på MusicBrainz 
(en) Mytteri på Spotify 
(no) Mytteri på Rockipedia
Forsvarets skredfareskala

Nåværende utgave av Forsvarets skredfareskala ble innført i 2008, og ble utviklet av Forsvarets Vinterskole. Den er basert på den europeiske fem-trinns skredfareskalaensom også brukes i sivile alpinanlegg. Den viktigste forskjellen mellom den militære og sivile skalaen er tillegget av en kolonne på venstre side av tabellen. Innholdet i denne kolonnen regulerer hva som er tillatt av ferdsel og bivuakkering i sone 1 og 2 på militære skredkart.


== Soner på skredkart ==
Sone 1: Skravert med mørk rosa farge. Terreng som er brattere enn 30 grader. I disse områdene vil snøskred kunne løses ut.
Sone 2: Skravert med en lys rosa farge. Snøskred som løsner i sone 1 kunne nå ut i hele denne sonen.
På skredkartene er sonene beregnet ut fra en terrengmodell som viser hvor bratt det er. Dette er dermed en teoretisk beregning. Unøyaktigheter i høydedatasettene gjør at dette må betraktes som veiledende, da skraveringene på kartet ikke gir noen garanti for at det vil gå skred her, eller at det ikke kan gå skred andre steder. Det er derfor viktig at de som skal ferdes i fjellet gjør egne, kvalifiserte vurderinger, og at ruter planlegges ut fra dette. Det finnes flere muligheter for kurs i skredfarevurdering utenfor Forsvaret.


== Forsvarets skredfareskala ==
¤ Terrenghelning: Moderat bratt terreng <30 °, brattheng 30 – 40°, ekstreme heng – spesielt skredutsatt >40 °
¤¤ Tilleggsbelastning:	Stor tilleggsbelastning = gruppe av skiløpere, snøscootere e.l; Liten tilleggsbelastning = Én skiløper e.l


== Se også ==
Forsvarets vinterskole
Snøskred


== Referanser ==


== Eksterne lenker ==
Forsvarets Vinterskole
Skrednett
NGIs snøskredside
Pål Lønseth

Pål Kulø Lønseth (født 7. februar 1970) er sjef for Økokrim og en norsk jurist og tidligere politiker (Arbeiderpartiet). 


== Bakgrunn og virke ==
Lønseth er utdannet cand.jur. fra Universitetet i Bergen, og har vært blant annet dommerfullmektig ved Asker og Bærum herredsrett 2000–2001, statsadvokat ved Oslo statsadvokatembeter 2001–2005, juridisk rådgiver for FN i Afghanistan 2005–2006 samt statsadvokat ved Det nasjonale statsadvokatembetet for bekjempelse av organisert og annen alvorlig kriminalitet 2006–2009, hvor han blant annet var aktor i saken mot Erik Fallo.Han var statssekretær for justis- og beredskapsminister Grete Faremo fra 2009 til regjeringsskiftet etter stortingsvalget i 2013. I 2013 ble han partner og leder for granskningsenheten i PricewaterhouseCoopers i Norge.I juni 2020 ble han utnevnt til sjef for Økokrim.


== Referanser ==


== Eksterne lenker ==
(no) Pål Lønseth hos Norsk senter for forskningsdata 
(no) regjeringen.no Statssekretær Pål K. Lønseth